kardosdrur/scandi-wiki huggingface dataset:
Free (Nice Little Penguins-album)

Free er det fjerde studiealbum af det danske orkester Nice Little Penguins. Det udkom i 26. januar 2004, som det første på bandets eget pladeselskab, South Pole Records.

I forbindelse med indspilningerne til albummet, blev bandets lydmand gennem mange år, Hans Henrik Præstbro (keyboards m.m.), optaget som medlem af Nice Little Penguins.

Spor 
 "A touch of the sublime"
 "Lucky guy"
 "I don't wanna listen to the radio"
 "Staying in bed"
 "Black boy white boy"
 "Truly"
 "Medley (You never know – Down/Ride a balloon – Belong – The ones you hate)"
 "I could have been you"
 "Now is now"
 "How does it feel now"
 "How can I be sure"
 "You chill you burn"
 "The very end"

Album fra 2004
Nice Little Penguins-album
Spontan selvantændelse

Spontant selvantændende mennesker eller spontan selvantændelse er hvor mennesker pludseligt og helt uforklarligt begynder at brænde.

Der verserer mange historier om hændelser, hvor mennesker begynder at brænde, og hvor "normalt" alt, med undtagelse af fødderne og kraniet, bliver til aske i løbet af kort tid. For at en sådan proces skal finde sted må temperaturen være på flere hundreder grader celsius. Ofte er det også sådan at materialer, ofte let brændbare som papir og pap, som har ligget lige i nærheden af menneskene, forbliver uskadt. Fænomenet er et mysterium for forskere, men dog gammelt.

Spontan selvantændelse har anvendtes til at forklare tilsyneladende uforklarlige tilfælde, hvor mennesker forbrændes indefra, eller indefra og ud, uden større skade på omgivelserne.
En mængde mere eller mindre fantasifulde teorier er blevet forsøgt anvendt som forklaring på fænomenet som f.eks. kuglelyn, psykisk energi og kortslutning af alle kroppens celler, men de kendte tilfælde har kunnet forklares som forårsaget af sengerygning og lignende.

Den mest anerkendte forklaring er at personen, efter døden, er blevet brændt langsomt grundet tøj, som har fungeret som væge for kropsfedtet.

Historiske omtaler 
Fænomenet beskrives første gang 1763 af Jonas Dupont i De Incendiis Corporis Humani Spontaneis.

For over hundreder år siden blev en amerikansk læge, dr. Hartwell fra Ayr i Massachusetts, tilkaldt til en skov af en ung pige. Han kom muligvis akkurat i tide til at se hendes mor brænde op uden at efterlade sig nogen spor i omgivelserne.

Blandt personer som man tror har vært selvantændelse er Mary Reeser, hvis levninger blev fundet af hendes søn, en askehob med en fod, uden tegn på brand.

I nyere tid omkom den 76-årige irske Michael Faherty i sit hjem d. 22. december 2010. Som dødsårsag er han blev erklæret for omkommet grundet spontan selvantændelse af retsmedicineren Ciaran McLoughlin. Andre lærde er dog skeptiske.

Referencer

Eksterne henvisninger 
 Illustrert Vitenskaps store bok om mystikk, Arthur C. Clarke, Illustreret Videnskab
 Allt om Vetenskap, 2006: Myten om att människor kan drabbas av plötslig självantändning!
 Illustrerad vetenskap, nr 12/2004, sid. 16

Se også 
 Selvantændelse

Folkeminde
Mysterier
Dødsårsager
Ingolf Gulbrandsen

Ingolf Gulbrandsen (født 20. oktober 1904, død 23. januar 1948) var en norsk bokser, som boksede for Rollo.

Gulbrandsen vandt en guldmedalje i vægtklassen fluevægt i NM 1922. Han deltog i landskampen mod Danmark i 1921 og mod Frankrig i Kristiania i 1922.

Boksere fra Norge
Folketingsvalget 1849

Det første valg til Folketinget blev afholdt 4. december 1849. Der blev valgt 100 medlemmer til det nye folketing. Før og efter valget var Adam Wilhelm Moltke premierminister (statsminister).

Danmark var inddelt i 100 enkeltmandsvalgkredse. I 43 valgkredse blev en kandidat valgt ved kåring, og i 57 valgkredse blev der afholdt afstemning. I de 57 valgkredse med afstemning stemte 37.903 ud af 116.553 stemmeberettigede vælgere hvilket giver en stemmeprocent på 32,5 %. De valgte kandidater i de 57 valgkredse fik i gennemsnit 65,4 % af de afgivne stemmer.

I 1850 blev det bestemt at også Færøerne skulle udgøre en valgkreds med valg til Folketinget. Det første folketingsvalg på Færøerne blev afholdt den 1. juli 1851, hvorefter Folketinget havde 101 medlemmer.

Stemmeberettigede 
Valgretsaldersalderen var 30 år hvilket var højere end myndighedsalderen som på daværende tidspunkt var 25 år. Endvidere havde kun mænd stemmeret, og mændene skulle opfylde seks yderligere krav:
 Man skulle være uberygtet.
 Man skulle have dansk indfødsret.
 Man måtte ikke være i andres tjeneste uden at have egen husstand.
 Man måtte ikke have fået fattighjælp som ikke var tilbagebetalt eller eftergivet.
 Man skulle have rådighed over sit bo.
 Man skulle have haft bopæl i en valgkreds i et år.
Kravene blev populært opsummeret med bogstavrimet at "fruentimmere, folkehold, fattige, fremmede, fallenter, fjolser og forbrydere" ikke måtte stemme. I alt havde kun 14,5 % af Danmarks befolkning stemmeret. Andelen var lavest i København hvor 10,9 % af indbyggerne havde stemmeret.

Der var 280.035 mænd over 30 år, hvoraf de 204.240 havde stemmeret. Det vil sige at 27,1 % af mændene som opfyldte alderskravet, var udelukkede af andre årsager. Den største andel af udelukkede mænd over 30 år var i København hvor andelen var 44,4 %. Antallet af tjenestefolk (tyende) var med 9,5 % lavere i København end de andre landsdele, men dels havde en større andel af befolkningen på et tidspunkt havde fået fattighjælp i København, og dels var der mange håndværkersvende uden egen husstand i København.

Resultat

Valget på Færøerne 1. juli 1851 
Der var 4 kandidater til folketingsvalget på Færøerne den 1. juli 1851. Niels Christopher Winther blev valgt som Færøernes første folketingsmedlem. Stemmetallene var:
 Exam.jur. N. Winther: 429 stemmer
 Kammerherre, landfoged J.A. Lunddahl: 403 stemmer
 Faktor J.D. Nolsøe: 85 stemmer
 Sysselmand H.C. Müller: 52 stemmer

Se også 
 Folketingsmedlemmer valgt i 1849

Referencer

Kilder

Litteratur 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug, s. 7.

1849
Politiske valg i 1849
Alf Nyberg

Alf Nyberg var en norsk bokser som boksede for Kristiania Atletklub.
Han vandt en guldmedalje i vægtklassen fjervægt i NM 1922.

Boksere fra Norge
Personer i 1900-tallet
Askjesundet Bro

Askjesundet Bro er en bro som krydser Askjesundet mellem øerne Mosterøy og Sokn i Rennesøy kommune i Rogaland fylke i Norge. Broen er en del af europavej 39. Den er 170 meter lang og blev åbnet i 1991.

Eksterne henvisninger

Structurae: Askjesundet bru

Bjælkebroer
Rogalands geografi
Broer i Norge
Rennesøy
Edgar Norman

Edgar Norman (født Edgar Christensen, 13. april 1905 – 13. juli 1977 i Oslo) var en norsk olympisk bokser og søn af bokseren Conrad Christensen. Han vandt guldmedalje i mellemvægt i NM 1924, 1925, 1926 og i 1927. Kilderne er uenige om Norman var født i USA eller i Norge. Minneapolis i Minnesota er hans residens i USA. Hans navn skrives også Edgar Normann

Han deltog under sommer-OL for Norge i 1924 i Paris og vandt en guldmedalje i vægtklassen mellemvægt under Europamesterskabet for amatører i Berlin i 1927.

Norman boksede professionelt i USA fra november 1929 til juli 1931. Hans karrierestatus efter otte år og 44 kampe var 28 sejre (hvoraf 15 var på knockout), 9 tabte (2 KO) og 7 uafgjorte. 3 februar 1929 boksede Norman i Oslo mod congoleseren Leone Jack Walker Jacovacci, som i Europa boksede under italiensk flag. Dette blev måske Normans mest kontroversielle kamp; den blev beskrevet som en farce: Jacovacci blev dømt til tabe, selvom han formentlig vandt 7 af 10 runder. Kampens dommer var Normans manager.

Han repræsenterede IF Ørnulf, før han var med i en gruppe, som dannede bokseklubben Pugilist i Oslo.

Eksterne henvisninger

Kilder

Litteratur 
 

Boksere fra Norge
Norsk-amerikanere
Haakon Hansen

Haakon Hansen (9. januar 1907 i Oslo – 28. maj 1985 samme sted) var en norsk professionel- og olympisk bokser. Som amatør vandt han en guldmedalje i NM 1924 i vægtklassen letvægt og i 
NM 1926 i vægtklassen weltervægt, begge gange for Oslo Atletklub. Han deltog under sommer-OL for Norge i 1924 i Paris.

I Amerika boksede han i perioden fra 1926 til 1932 med i alt 46 kampe med 22 sejre, 17 tabte og 7 uafgjorte som resultat. Efter sin aktive bokserkarriere var han boksetræner i Ørnulf i en række år.

Eksterne henvisninger 
 

Boksere fra Norge
Personer fra Oslo
Olympiske boksere fra Norge
Afkalkning

Et afkalkningsmiddel anvendes til at forhindre eller fjerne kalkaflejringer og dermed kalksten. Afkalkningsmidler indeholder typisk syrer. Processen kaldes afkalkning.

Husholdning 
Afkalkere kan typisk anvendes til at fjerne kalkaflejringer fra f.eks. vandhaner, kedler, kaffemaskiner, toiletter og vandrør.

Sodavandsmetoden 
Brugsvandskomponenter i bygningsvandinstallationer, som får hårdt vand, vil kalke til og kan afkalkes med en svag syre; kulsyre som dannes ved at udsætte brugsvandet for CO2 i 2-4 måneder.

 
Denne afkalkningsmetode kaldes sodavandsmetoden.

Forebyggelse 
Det har været fremme og diskuteret, at de dele af Danmark, som i dag har hårdt brugsvand, kan få vandet afkalket i vandværket, med formålet hindring eller mindskning af kalkaflejringer i brugsvandskomponenter.

Hårdt vand koster vandfødede hvidevarer levetid og visse hvidevarer gør at mere fosfat sendes ud i havet eller til rensningsanlæg.

Kilder/referencer

Se også 
 Vandblødgøring
 Magnetisk vandbehandling

VVS
Rengøring
Peder Todderud

Peder Todderud (17. juli 1691 på Todderud i Stange Sogn, Hedemarken – maj 1772) var en dansk-norsk officer.

Han var søn af bonde på Todderud i Stange Sogn på Hedemarken Gulbrand Alfsen og hustru Birte Johannesdatter. Forældrene var efter tidens lejlighed omhyggelige med hans opdragelse. Hjemme blev han holdt til «skrive- og regneskole», kom så, 10 år gammel, «til ydermere Information» i tjeneste hos præsten i nabosognet Vang, drog derefter som 12årig gut til Christiania som lakaj i et godt hus, var derpå et par år hjemme, indtil han, 15 1/2 år gammel, kom i daværende major O.L. Fiens tjeneste. Denne bragte ham ind på den militære bane, i det han 1708 ansatte ham som korporal ved sit smålenske dragonkompagni af brigader Sehesteds regiment. Fra 1709-15 stod han derpå som sergent ved dette regiment. 1715 blev han adjudant ved smålenske infanteriregiment, 1716 fik han sekondløjtnants karakter og blev beordret som midlertidig vagtmesterløjtnant i Frederikstad, hvorved han kom til at deltage i de 2 i marts og april dette år herfra udgående ekspeditioner til Moss. Under kampen på Moss på den sidste ekspedition blev han hårdt såret. Samme år blev han premierløjtnant af reserven, 1717 tjenstgjorde han en tid som adjudant hos kantonskommandøren, oberst Arent Krag, hvorefter han blev aide de camp hos den fungerende kommanderende general, generalløjtnant Barthold Heinrich von Lützow, i hvis stab han forblev til 1719. Todderud fik imidlertid 1717 kaptajns karakter og blev for felttoget 1719 brigademajor til hest; men da Lützow ikke ville undvære ham, tiltrådte han ikke denne stilling, i stedet blev han virkelig generaladjudant-løjtnant hos Lützov, samme år chef for ejdsvoldske kompagni af 2. oplandske Regiment, 1732 sekondmajor, 1738 premiermajor med oberstløjtnants karakter og forflyttet til Land og Grans kompagni, 1750 oberst (anciennetet fra 1749) og chef for 1. oplandske regiment, 1760 generalmajor og 1764 afskediget. Medens han var ansat ved 2. oplandske regiment, boede han på gåden Tønsaker i Ejdsvold; da han blev chef for 1. oplandske regiment, købte han af sin formand den gamle adelige sædegård Aker i Vang på Hedemarken, og her boede han siden til sin død i maj 1772.

Han har efterladt sig nogle optegnelser om sit liv og om krigen 1709-19, der 1897 blev udgivet af Videnskabsselskabet i Christiania. Han ægtede 12. januar 1720 Maren Olsdatter (Moss) (7. november 1696 – 2. november 1771), datter af Ole Jochumsen på Moss.

Kilder 
 C.O. Munthe, "Peder Todderud", i: C.F. Bricka (red.), Dansk Biografisk Lexikon, København: Gyldendal 1887-1905.
 Skrifter, udgivet af Videnskabsselskapet i Kristiania, 1897.

Generalmajorer fra Danmark
Danskere i 1700-tallet
Personer i Den Store Nordiske Krig fra Danmark-Norge
Selvbiografer fra Danmark
Dansksprogede forfattere fra Danmark
ERTMS Regional

ERTMS Regional er en simplificeret og billig udgave af European Rail Traffic Management System egnet til togkontrolsystem på jernbanelinjer med lav trafikmængde. 
ERTMS Regional er beregnet til at mindske mængden af nødvendigt togkontrolsystemudstyr til linje og tog, hvilket reducerer udgiften, øger driftssikkerheden og sikkerheden for togarbejdere.
 

Al kommunikation mellem ERTMS Regional sporudstyr og toget foregår med GSM-R.

Historie
ERTMS Regional projektet blev startet i slutningen af 1990'erne under navnet ETCS LC (Low Cost). I de senere år er dets udvikling fremskyndet af Banverket i samarbejde med UIC-organisationen. 

Standardiseringen nåede et punkt i 2009 hvor Banverket bestilte en pilotbanelinje med udstyr på Västerdalbanan mellem Malung og Repbäcken i Sverige. ERTMS Regional er også under overvejelse i Danmark.

Kilder/referencer

Eksterne henvisninger 
 ERTMS Regional project home at the UIC 
 ERTMS Regional newsletter 

Jernbanesikkerhed
Litteraturselskabet

Foredragsforeningen Litteraturselskabet blev stiftet i 1872

og dens medlemmer formidlede, som Georg Brandes sagde: "frihedens store tanker og menneskehedens fremskridt."

Foreningens levetid var dog meget kort.
Modstanderne kaldte den "Fritænker-foreningen".

Den stiftende skare omfattede mænd som:

 Otto Borchsenius
 Edvard Brandes
 Georg Brandes
 Holger Drachmann
 J.P. Jacobsen
 Vilhelm Møller
 Sophus Schandorph
 H. Schwanenflügel
 med flere.

Referencer

Eksterne henvisninger 
 http://www.digteren-jpjacobsen.dk/JPJ3.htm[ digteren-jpjacobsen.dk] 
 Sakuntala  – Sangen om Vilhelmine og Holger Drachmann] – (2006) Gert Maarløw Nicolaisen – s. 83, 84.

Foreninger fra Danmark
Etableret i 1872
Det Norske Hus

Det norske hus var oprindelig en bygning Martin Nyrop tegnede til Den Store Nordiske Industri-, Landbrugs- og Kunstudstilling i Kjøbenhavn. Her blev det opført og udstillet, efter udstillingen blev det pillet ned og solgt til Cecilia Meisner, der i 1890 lod huset genopføre i et nyt villakvarter i Vejlby Krat ved Århus, nuværende Vestre Skovvej. Huset er det eneste der er bevaret fra udstillingen i 1888 i København. Det blev opført i det danske fredningsregister af Kulturarvsstyrelsen den 14. oktober 1996.

Huset ligger ved nordgrænsen af Riis Skov i bydelen Risskov. Bygningen er i dag privatejet og bruges som bolig. Et andet hus, Det Svenske Hus, blev købt af Dronning Louise, som placerede det i Bernstoffparken (Bernstoffparken) i Gentofte. Det Svenske Hus blev opført i 1987 og det Norske Hus blev opført i 1996. Mindst yderligere to af Nyrops træbygninger overlever og ligger på Frederiksberg Hospital.

Arkitektur 
Det norske hus, er med støbt kælder, hvorpå der står mure af kraftige bjælker i en laftekonstruktion. Huset har skifertag med stort udhæng til alle fire sider. Den vestvendte facade, er symmetrisk med tre vinduesfag og en tilbygning i midterfaget i én etage dækket af et halvtag, denne tilbygning er indgang og stammer fra 1935. Gavlene er asymmetriske, er udstyret med knægtbårne vindueskarnapper i stueetagen og balkon på første sal. Den symmetriske havefacade mod øst fremstår med et markant midterparti bestående af en loggiaagtig veranda med en stor overdækket balkon ovenpå. Både veranda og balkon er prydet med udskåret træværk.

Nyrop valgte at lave alle sine udstillingspavilloner af træ på et tidspunkt, hvor jern og glas var favoriseret til midlertidige strukturer. Han begrundede beslutningen med at hævde, at resultatet ville være smukkere for samme pris. Hans baggrund som tømrer kan have været en indflydelse, og det gav ham mulighed for at fremvise sine idealer om kvalitetsmaterialer og synlige byggeprincipper. Det Norske Hus er inspireret af nordisk bjælkearkitektur, træornamentik og polykromi, som afspejler datidens nationalromantiske strømninger i arkitekturen.

Huset er bygget af træstammer malet svensk rød kontrasteret af hvide vinduer og balkon. Taget er rillet og belagt med skifer. Huset kombinerer symmetriske og asymmetriske elementer. Den vestlige side er symmetrisk med tre vinduer, begge gavle er asymmetriske med karnapper i stueplan og altaner på 1. sal og den symmetriske havefacade mod øst har en dominerende loggia våbenhus med en stor overdækket altan ovenpå.

Huset blev købt af Rudolph Wulff i 1890. Huset bruges i dag til privat beboelse.

Se også 
 Fredede bygninger i Aarhus Kommune

Eksterne henvisninger og kilder 

 
 Johan Bender, Hurra for Århus! Landsudstillingen 1909 – vejene til og sporene fra, , side 36
 FBB – sag 

Fredede bygninger, konstruktioner og anlæg i Aarhus Kommune
Martin Nyrop
Everything Must Go (film)

Everything Must Go er en amerikansk komedie-dramafilm fra 2011, instrueret af Dan Rush og med Will Ferrell i hovedrollen. Filmen er baseret på Raymond Carvers novelle Why Cant You Dance? Filmen blev udgivet dem 10. september, 2010 på Toronto International Film Festival samt London Film Festival den 15. oktober og blev udgivet i biograferne den 13. maj 2011.

Medvirkende 
 Will Ferrell som Nick Halsey
 Rebecca Hall som Samantha
 Laura Dern som Delilah
 Christopher Jordan Wallace som Kenny
 Stephen Root som Elliot
 Glenn Howerton som Gary
 Michael Peña som Frank Garcia
 Shannon Whirry som Nurse

Produktion 
Optagelserne fandt sted i Phoenix og Scottsdale, Arizona.

Eksterne henvisninger 
 

Komediefilm fra USA
Amerikanske film fra 2011
Rebecca Hall

Rebecca Hall (født 19. maj 1982 i London) er en britisk skuespillerinde.

Hall blev født i London som datter af den engelske instruktør Peter Hall og den amerikanske operasanger Maria Ewing. Hendes forældre gik fra hinanden, da hun stadig var ung, og de blev formelt skilt i 1990. Hun har en halvbror, Edward Hall, som er teaterinstruktør, og fire andre halvsøskende, herunder teaterdesigner Lucy Hall, tv-drama-produceren Christopher Hall og forfatteren og maleren Jennifer Caron Hall.

Eksterne henvisninger 

 

Skuespillere fra England
Personer fra London
Glenn Howerton

Glenn Franklin Howerton III (født 13. april 1976) er en amerikansk skuespiller. Han er mest kendt fra It's Always Sunny in Philadelphia som "Dennis Reynolds" (som han også har skrevet manus og er producent for) og som "Corey Howard" i den kortvarige sitcom That 80's Show.

Eksterne henvisninger 

 

Filmskuespillere fra USA
Tv-skuespillere fra USA
Grevskabet Glatz

Grevskabet Glatz (Kladsko (tjekkisk) eller Kłodzko (polsk)) er en del af den nuværende sydvestlige Polen. Området svarer nogenlunde til nutidens Powiat Kłodzkie og er opkaldt efter det administrative sæde i byen Kladsko / Glatz / Kłodzko.
Grevskabet var en vigtig forbindelse mellem Schlesien (Śląsk) i nord og Bøhmen (Čechy) i syd. Geografisk hører området til Schlesien, da floden Nysa Kłodzka er en biflod til Oder (Odra), men området har været i bøhmisk besiddelse siden 900-tallet. Da kejser Lothar 3. i det tysk-romerske imperium fastsatte grænsen mellem Bøhmen og Schlesien i 1137, kom Grevskabet Glatz til at tilhøre Bøhmen.

I de schlesiske krige blev grevskabet Glatz besat af Preussen i 1742 og officielt inkluderet i den preussiske provins Schlesien i 1763. I 1945 blev området en del af Polen og tilhører i dag Województwo dolnośląskie.

Stater under Det tysk-romerske Rige
Anders Aagaard

Anders Aagaard Jensen (født 7. februar 1977, Gråsten) er dansk restauratør og indehaver af Madklubben Aps og flere andre restaurationsvirksomheder. Det var først efter gymnasietiden at Madklubbens stifter og ejer Anders Aagaard fandt ud af, at han ville være restauratør. Han satte sig derfor ned og skrev en ansøgning til den mest anerkendte hotel- og restaurantskole i Schweiz, hvor han var heldig at komme ind. Efter opholdet på skolen, hvor Anders Aagaard blev æresstudent, følte han sig klar til at erobre restaurant-verdenen. 

Han startede Madklubben i 2007. Årsagen til det navnevalg var, at Anders Aagaard ville lave en restaurant, hvor der var hyggeligt, god mad og plads til alle. Han ville demokratisere restaurantbesøget. Anders Aagaard mente, at det var forkert, at en lækker restaurantoplevelse kun var forbeholdt forretningsfolk, foodies og fødselarer. Han ville skabe en restaurant, hvor man sænkede skuldrene fra det sekund man gik ind af døren. Om man var big shot advokat eller 1. semester studerende på RUC, så skulle Madklubben være stedet, man kunne få en lækker og hyggelig restaurantoplevelse uden risiko for koldsved, når tjeneren kom ind med regningen.

Med en hammer i den ene hånd og grydeske i den anden byggede Anders Aagaard på få blot et par måneder Madklubben i Store Kongensgade op helt fra bunden. Det blev begyndelsen på en succesfuld rejse for Anders Aagaard. I dag har Anders Aagaard 20 forskellige restauranter i Danmark. Han er lykkedes med at demokratisere restaurantbesøget og få endnu flere danskere til at spise på restaurant. Alene i 2018 spiste cirka 900.000 danskere på en af Madklubbens restauranter og målet er at runde en million i 2019. 

Han blev i sommeren 2010 kåret som Årets Københavner af Berlingske. I 2011 blev han kendt som vært i tv-serien Masterchef Danmark på TV3.

Kilder

Eksterne henvisninger 
 

Tv-værter fra Danmark
Restauratører fra Danmark
Bakkasundbroen

Bakkasundbroen er en cantileverbro på fylkesvej 153 i Austevoll kommune i Vestland fylke i Norge. Broen krydser Navøyosen mellem Navøy og Spissøy, som en del af vejforbindelsen mellem Hundvåko og Storekalsøy. Broen er 342,5 meter lang, med længste spænd på 173 meter. Gennemsejlingshøjden er på 20 meter, og broen har i alt 4 spænd. Den blev åbnet 16. oktober 1999.

Referencer

Eksterne henvisninger 

 Søvik AS: Bakkasundbrua 
 Austevoll.com: Bakkasundbrua 

Cantileverbroer
Broer i Vestland
Opgave

En opgave (dannet omkring midten af 18. århundrede efter tysk: aufgabe) betegner et formål, som en given person skal nå. I reglen vil der være visse vanskeligheder i udførelsen, der er således dermed forbundet en vis virksomhed. En opgave kan enten være noget, som andre pålægger en eller noget, som man pålægger sig selv at løse eller gennemføre.

Opgaver kan være af forskellig art:
 det kan være en sag eller et problem, som man giver en til løsning (behandling, udførelse) for at prøve hans evner og kundskaber, fx ved undervisning, eksaminer, konkurrencer (jf. fx eksamens-, hjemme-, kunstopgave) eller som hovedbrud, underholdning (jf. fx kryds-og-tværs-, krydsordsopgave);
 eller et hverv eller en pligt, der har et særligt (for)mål, eller om det mål, man har sat sig ved udførelsen af et bestemt arbejde;
 eller det kan betegne noget indviklet eller mærkeligt, som man ikke forstår.

Matematisk opgave 
Særligt inden for matematikken går en opgave i almindelighed ud på at finde eller bevise sætninger eller på at bestemme størrelser, der opfylder givne betingelser.

Til en opgave hører undertiden en fordring om, at den skal løses ad en bestemt vej, fx ved brug af passer og lineal. En opgave kan være løselig eller uløselig. Berømte opgaver, der nu vides at være umulige at løse, er de, der går ud på vinklens tredeling og cirklens kvadratur ene ved brug af disse hjælpemidler.

En opgave kaldes inden for matematikken umulig, hvis den ingen løsning har, ubestemt, hvis den har uendelig mange løsninger, der går kontinuert over i hverandre; ellers kaldes den bestemt.

Opgavens diskussion undersøger hvilke antal løsninger, den kan have. De til søgte størrelser stillede fordringer søger man, hvis man ikke vil løse opgaven ved konstruktion, at udtrykke i ligninger; dette er dog ofte umuligt, fx når fordringerne går ud på, at visse størrelser skal have en bestemt beskaffenhed (være reelle, hele, positive og så videre).

Den opgave at bestemme p størrelser af n ligninger vil almindelighed være umulig (overbestemt), bestemt eller ubestemt, efter som n ⋛ p, men en særlig beskaffenhed af ligningerne bevirker ofte afvigelser fra denne regel.

Noter

Eksterne henvisninger 

 Ordbog over det danske sprog; opslag: Opgave
 Salmonsens Konversationsleksikon, 2. udgave, bind XVIII, s. 521; opslag: Opgave

Problemløsning
Ord og vendinger
Lafte

Laftekonstruktion er en metode til samling af vandrette tømmerbjælker, der danner vægge i en bygning.

Bygningskonstruktion

cs:Roubená stavba
eo:Kabano
sr:Брвнара